34. ΝΟΜΟΘΕΤ. ΔΙΑΤΑΓΜΑ υπ’ αριθ. 92 της 4/7 Σεπτ. 1946 (ΦΕΚ Α΄ 268) Περί εκδικάσεως απαιτήσεων αποζημιώσεως επιτάκτων τινών πλοίων κατά τας διατάξεις του Νόμ. 4442. Άρθρ.1.-1.Αι αποζημιώσεις των ιδιοκτητών ατμοπλοίων, πλοιαρίων και άλλων πλωτών εν γένει μέσων, οιασδήποτε χωρητικότητος, επιταχθέντων ή επιτασσομένων μετά την 1ην Σεπτ. 1939 δυνάμει του Νόμ. 4442/29 ή του Α.Ν. 3140/43 ή ναυλωθέντα δυνάμει του Α.Ν. 2393/40 και καθ’ οιονδήποτε τρόπον χρησιμοποιηθέντων υπό του Δημοσίου, τόσον δι’ αντάλλαγμα χρήσεως, απόσβεσιν ασφάλισιν και δαπάνην συντηρήσεως και διαχειρίσεως των πλοίων, όσω και δια φθοράς εξ ασυνήθους χρήσεως αυτών ή δι’ ολικήν ή μερικήν αυτών απώλειαν εκ πολεμικής αιτίας, καθορίζονται υπό της κατά τον Νόμ. 4442/29 Εκτιμητικής Επιτροπής Επιτάξεων και Ναυλώσεων και του Διοικητικού Δικαστηρίου Ναυτικών Επιτάξεων εις χαρτίνας λίρας Αγγλίας, καταβλητέας εις δραχμάς κατά την ισχύουσαν ισοτιμίαν κατά την ημέραν της εκδόσεως του εντάλματος πληρωμής. 2.Εξαιρούνται εν πάση περιπτώσει τα κατά την διάρκειαν της ισχύος του Νόμ. 3140/43 διατεθέντα εκ κατασκευής φορτηγά πλοία δια χρονοναυλώσεως υπό της Ελληνικής Κυβερνήσεως εις την Βρεττανικήν Κυβέρνησιν, ως και δι’ εκμεταλλεύσεως αυτών υπό της Ελληνικής Κυβερνήσεως δια ναυλώσεως προς τρίτους και συνεχίσεως της μεταξύ του πλοιοκτήτου ή του πράκτορος ή άλλου κατόχου και τρίτου προϋπαρχούσης ναυλοσυμβάσεως, ως τρίτου εννοουμένου παντός ετέρου ναυλωτού πλην της Βρεττανικής Κυβερνήσεως. Άρθρ.2.-Υποθέσεις επιτάκτων προ της δημοσιεύσεως του παρόντος Νόμου πλοίων, ανηκόντων εις την κατά την προηγουμένην παρ. 1 κατηγορίαν, εκδικασθείσαι ήδη υπό της εν Λονδίνω Ελληνικής Ναυτιλιακής Επιτροπής κατά τας διατάξεις του Α.Ν. 3140/43 ως ούτος ισχύει, θεωρούνται νομίμως εκδικασθείσαι. Σελ. 433 Άρθρ.3.-Επιτρέπεται εις τον Υπουργόν της Εμπορικής Ναυτιλίας, όπως αντί επιτάξεως προέρχεται εις χρονίας ναυλώσεις πλοίου επί τη βάσει ναυλοσυμφώνου ενιαίου τύπου, ούτινος οι όροι, αι τιμαί ναύλων ως και εν γένει υποχρεώσεις και δικαιώματα του πλοιοκτήτου ή εφοπλιστού έναντι του Ελληνικού Δημοσίου και τ’ ανάπαλι, καθορισθήσονται δια κοινών αποφάσεων των Υπουργών Εμπορικής Ναυτιλίας και Οικονομικών. Άρθρ.4.-Η διετής παραγραφή των κατά του Δημοσίου απαιτήσεων περί ης το άρθρ. 10 του Νόμ. 4442/29, θεωρείται ως ανασταλείσα από της 28-1040 μέχρι της ενάρξεως της ισχύος του παρόντος Νόμου, όσον αφορά τας απαιτήσεις αποζημιώσεως περί ων το άρθρ. 1 του παρόντος. Άρθρ.5.-Το άρθρ. 5 παρ. 2 του Νόμ. 18/1944 «περί νομισματικής διαρρυθμίσεως» δεν έχει εφαρμογήν επί των οφειλομένων υπό του Δημοσίου αποζημιώσεων, περί ων το άρθρ. 1 του παρόντος. Άρθρ.6.-1.Ιδιαίτερος Νόμος θέλει καθορίση α)ποίον ποσοστόν επί της καθορισθησομένης υπό της εκτιμητικής Επιτροπής Επιτάξεων και ναυλώσεων ή του Διοικητικού Δικαστηρίου Ναυτικών Επιτάξεων αποζημιώσεως δια την αξίαν των απωλεσθέντων εκ πολεμικής αιτίας επιτάκτων πλοίων, θέλει καταβληθή εις τους δικαιούχους πλοιοκτήτας προς πλήρη εξόφλησιν των εκ του λόγου τούτου απαιτήσεων αυτών κατά του Δημοσίου, β)τον τρόπον, την διαδικασίαν και τον χρόνον της πληρωμής του ως άνω καθορισθησομένου ποσοστού. 2.Το ολικόν ποσόν των κατά την προηγουμένην παράγραφον καταβλητέων αποζημιώσεων προς εξόφλησιν, θέλει αποτελεσθή μόνον από τα περιουσιακά εν γένει στοιχεία του παρά τω Α.Ο.Κ.Π. Ειδικού Ταμείου εις τα οποία συμπεριλαμβάνονται και τα εκ της διαφοράς ναύλων του άρθρ. 6 παρ. 6 του Α.Ν. 3140/1943, εν ουδεμιά όμως περιπτώσει δύναται να υπερβή το ποσόν δι’ ο είχεν ασφαλισθή το Δημόσιον παρά τω Α.Ο.Κ.Π. Σελ. 434 Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις το Ημέτερον Υπουργικόν Συμβούλιον ανατίθεμεν την δημοσίευσιν και εκτέλεσιν του παρόντος. 